《食延寿红金桃再次八厓 其一》
明代·林俊

岁岁年年话食新，历来五百尚馀春。珊瑚珠缀油幢滑，孔雀钱开宝扇匀。

子小离家曾锡类，肉香掷地不沾尘。近来市井攘名姓，风味从尝恐未真。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。